**Grupa 41 Conf. dr. arh. Anca Mitrache**

Lect.drd.arh. Nemes Karoly

Asist.dr. arh. Anda Sfintes

**Semestru 7 - Proiect Scurt AGORA si TRASEU MUZEAL**

Amplasament : Aldeia da Mata dolmen, in Crato, Alentejo, Portugalia

Promontoriul sitului Aldeia da Mata dolmen, in Crato, Alentejo din Portugalia, un loc încărcat de istorie și dominat de peisajul erodat al limitei dintre cer si pamant, este propus drept scenă reală pentru un prim exercițiu didactic al semestrului 7.

Temă a unui concurs international de idei (ArkxSite - www.arkxsite.com) ce urmareste o celebrare a sitului, a dolmenelor și peisajului în aria de influenta a unui context natural, cultural puternic și prezent. Agora si Traseul muzeal cautat urmeaza sa propuna reactivarea unei destinații în care cercetatorii și publicul vizitator sa devina concomitent actori și promotori ai unei istorii vii.

**Semestru 7 - Proiect Lung NEGOCIEREA PEISAJULUI - HOTEL RESORT LA DUNĂRE**

Programul hotelier este unul dintre cele mai complexe prin interferența mai multor tipuri de activități ce conlucrează la funcționarea acestui “mecanism”. Tema acestui proiect secund se oprește asupra unui amplasament din zona centrală a orașului Giurgiu, ce beneficiază de un acces facil la obiectivele culturale si de interes ale orașului. In plus, vecinătatea Dunării în raport cu amplasamentul oferă premizele valorificării unui potențial natural important.

**Semestru 8 - Proiect scurt METABOLISM - Calea Moșilor - București**

Aflată la confluenţa vechilor zone de influența culturală: românească, evreiască, armenească din Bucureşti, zona Căii Moşilor pune în evidenţă un caracter multicultural al orașului, estompat in identitatea capitalei în perioadă regimului comunist. Prezent încă la nivelul memoriei colective, acest caracter multicultural este amenințat de evoluția mediului economic și social. O abordare integrată pentru acest perimetru ar marca şi un proces asumat de re-folosire a istoriei Bucureştiului și valorificare a potențialului local. Convieţuirea unor comunităţi etnice, religioase şi tradiţii culturale diferite fac parte din specificul locului. Trebuie însă luate în considerare, pe de o parte, schimbările socio-economice, geopolitice internaţionale, procesul globalizării și, pe de altă parte, noile fenomene ce apar si se dezvoltă în jurul spațiului virtual, a mediului cyber, caracteristice secolului XXI.

Tema propusa primului proiect de pe semestrul al doilea se va asocia amplasmentului adiacent ansamblului monastic Sf. Gheorghe Vechi de pe str. Sf. Vineri. Analiza multicriteriala ar urma sa puna in evidenta potentialul zonei, iar Ilustrarea de tema va reprezenta demonstratia variantei spatial-volumetrice validate tehnic si functional.

**Semestru 8 - Proiect lung RESTLESS GROUND - Calea Moșilor - București**

Acest ultim exercitiu al anului țintește reafirmarea identităţii urbane. Prin conversia si/sau reabilitarea unui ansamblu arhitectural adiacent Căii Moșilor tema tinteste cadrul construit de desfasurare, scena unor micro-comunităţii locale ce ar putea pune in valoare caracterul urban specific al unei artere istorice, tipic bucurestene.